Държавен вестник, бр. 109, 2013 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  109
нужна допълнителна информация, заместник-
председателят изпраща съобщение и определя 
срок за отстраняване на установените непъл-
ноти и несъответствия или за предоставяне 
на допълнителна информация и документи.
(5) Ако съобщението по ал. 4 не бъде 
прието на посочения от заявителя адрес за 
кореспонденция, срокът за отстраняване на 
непълноти и несъответствия, съответно за 
представяне на допълнителна информация 
и документи, тече от поставянето на съоб-
щението на специално определено за целта 
място в сградата на комисията. Това обстоя-
телство се удостоверява с протокол, съставен 
от длъжностни лица, определени със заповед 
на заместник-председателя.
(6) Заместник-председателят отказва да 
издаде одобрение по ал. 2, ако не са спазени 
изискванията на закона и/или на актовете по 
прилагането му или не са осигурени интере-
сите на инвеститорите. Отказът се мотивира 
писмено.
Чл. 204. (1) Комисията отнема издадения 
лиценз, ако:
1. лицето не започне да извършва дейността 
по чл. 198, ал. 1 в срок 12 месеца от издаването 
на лиценза, изрично се откаже от издадения 
лиценз или не е извършвало дейността по 
чл. 198, ал. 1 повече от 6 месеца;
2. лицето е представило неверни данни, 
които са послужили като основание за изда-
ване на лиценза;
3. лицето престане да отговаря на услови-
ята, при които е издаден лицензът;
4. лицето престане да отговаря на из-
искванията за капиталова адекватност и/
или ликвидност и не предложи в 7-дневен 
срок от извършване на нарушението мерки 
за привеждането му в съответствие с тези 
изисквания или в срока по чл. 199, ал. 12 не 
отстрани нарушението;
5. финансовото състояние на лицето е 
трайно влошено и то не може да изпълнява 
задълженията си;
6. лицето, управляващо алтернативни ин-
вестиционни фондове, и/или лица по чл. 200 
не са се съобразили с приложена принудителна 
административна мярка по чл. 271, ал. 1 или 
са извършили или допуснали извършването 
на нарушение на чл. 35, ал. 1 от Закона за 
пазарите на финансови инструменти и на 
чл. 11 от Закона срещу пазарните злоупотреби 
с финансови инструменти или друго грубо 
нарушение, или системни нарушения на този 
закон, на Закона за публичното предлагане 
на ценни книжа, на Закона за пазарите на 
финансови инструменти, на Закона срещу 
пазарните злоупотреби с финансови инстру-
менти и/или на актовете по прилагането им;
7. лицето възпрепятства упражнявания от 
комисията и/или от заместник-председателя 
надзор, включително чрез непредставяне на 
изисквана информация за дейността му, пред-
ставяне на непълна, неясна или противоречива 
информация или информация, непозволява-
ща да бъде установена реално извършваната 
дейност, размерът и/или основанието за 
реализираните приходи и/или разходи или 
други съществени за упражнявания надзор 
и оценката на дейността му обстоятелства;
8. лицето престане да отговаря на изисква-
нията на част втора, дял втори, ако лицензът 
му включва услугите по чл. 198, ал. 5, т. 1.
(2) Преди отнемането на лиценза на лице 
с произход от Република България, което уп-
равлява алтернативен инвестиционен фонд с 
произход от друга държава членка, комисията 
се консултира с компетентните органи на тази 
държава членка.
(3) Комисията уведомява писмено друже-
ството в 7-дневен срок от вземане на реше-
нието за отнемане на лиценза. За отнемането 
на лиценза се уведомява ЕОЦКП.
(4) Лицето, управляващо алтернативни 
инвестиционни фондове, може да промени 
предмета си на дейност само при изричен 
отказ от издадения му лиценз и ако не е на-
лице основание за принудително отнемане 
на лиценза.
(5) След влизането в сила на решението за 
отнемане на лиценза комисията незабавно го 
изпраща на Агенцията по вписванията за впис-
ване в търговския регистър и за назначаване 
на ликвидатор или на съда – за откриване на 
производство по несъстоятелност, и предпри-
ема необходимите мерки за уведомяване на 
обществеността.
Чл. 205. (1) Лице, управляващо алтерна-
тивни инвестиционни фондове, няма право да 
извършва дейност по чл. 198 след отнемане 
на издадения му лиценз, както и след съдеб-
ното решение за откриване на производство 
по несъстоятелност. За лицето, управляващо 
алтернативни инвестиционни фондове, се при-
лага съответно чл. 23 от Закона за пазарите 
на финансови инструменти.
(2) Лице, управляващо алтернативни ин-
вестиционни фондове, което е предоставяло 
услугите по чл. 198, ал. 5, в 14-дневен срок 
от узнаване за решението на комисията за 
отнемане на лиценза изготвя и представя в 
комисията план за уреждане на отношенията 
си с клиентите. Ликвидаторът, съответно пред-
ставляващият дружеството, следи за изпълне-
нието на плана за уреждане на отношенията 
с клиентите на дружеството и представя на 
заместник-председателя документи, доказващи 
уреждането на тези отношения.
(3) Отписване на дружеството от търгов-
ския регистър се допуска само след уреждане 
на отношенията му с неговите клиенти, за 
което заместник-председателят уведомява 
Агенцията по вписванията.